المسعر (اسماء الحسنی)

المسعِّر اللہ تعالیٰ کے اسماءِ حُسنیٰ میں سے ایک نام ہے اور اس کا معنیٰ یہ ہے کہ اللہ ہی وہ ذات ہے جو چیزوں کو سستا یا مہنگا کرتا ہے۔
 دلیل 
حضرت انس بن مالکؓ سے روایت ہے:
"رسول اللہ ﷺ کے زمانے میں قیمتیں بڑھ گئیں،
تو لوگوں نے عرض کیا: یا رسول اللہ! ہمارے لیے قیمت مقرر کر دیجیے۔
آپ ﷺ نے فرمایا:
بے شک اللہ ہی ہے جو قیمت مقرر کرنے والا (المُسَعِّر)،
تنگی و کشادگی دینے والا (القابض الباسط) اور روزی دینے والا (الرزاق) ہے۔
میں یہ چاہتا ہوں کہ اپنے رب سے اس حال میں ملاقات کروں کہ تم میں سے کوئی شخص
میرے خلاف خون یا مال کے بارے میں کوئی ظلم کی شکایت نہ کرے۔"

یہ حدیث امام احمد نے مسند احمد بن حنبل میں (12591) ، ابو عیسیٰ ترمذی نے سنن ترمذی میں (1314) ، سنن ابو داود (3451)  اور ابن ماجہ نے سنن ابن ماجہ میں (2200) روایت کی ہے۔
حدیث کو ترمذی، المقدسی (فی المختارة) ، الالبانی ، الوادعی  اور شعیب الارناءوط
نے صحیح قرار دیا ہے۔
 نام کا معنیٰ 
امام ابو عبد اللہ القرطبی فرماتے ہیں:
"رخص یعنی سستی اور غلاء یعنی مہنگائی
دونوں اللہ تعالیٰ کی تقدیر اور تدبیر سے ہیں۔
وہی ان کو گھٹانے اور بڑھانے والا، نیچا اور اونچا کرنے والا ہے۔
یہ سب اللہ کی طرف سے ایک بڑی آزمائش اور امتحان ہے۔
مہنگائی کے بڑے اسباب میں سے فصلوں کی تباہی،
فتنوں کے باعث زراعت کا رک جانا،
آسمان سے بارش کا نہ ہونا وغیرہ شامل ہیں —
یہ سب امور اللہ ہی اپنی مشیت سے پیدا کرتا ہے۔
اسی طرح سستی کے اسباب (رخص) جیسے زمین کی زرخیزی،
پیداوار کی افزائش وغیرہ بھی اللہ ہی کے پیدا کردہ ہیں۔"

شیخ احمد بن عبد الرحمن البنّا الساعاتی فرماتے ہیں:
"اس حدیث میں اس بات کی دلیل ہے کہ «المسعِّر»
بھی اللہ تعالیٰ کے ناموں میں سے ہے،
جیسے کہ «الرازق» ہے۔
اس سے یہ بات بھی ظاہر ہوتی ہے کہ
اللہ کے نام صرف مشہور ننانوے ناموں تک محدود نہیں۔
اس نام کا مطلب یہ ہے کہ وہی ذات چیزوں کو سستا یا مہنگا کرتی ہے۔
پس جو شخص قیمتیں خود مقرر کرتا ہے،
وہ دراصل اللہ تعالیٰ کے خاص حق میں مداخلت کرتا ہے،
حالانکہ کسی کو اس کا حق نہیں۔"
 جن علما نے یہ نام اللہ تعالیٰ کے لیے ثابت کیا 
ان علما نے صراحت کے ساتھ یہ کہا ہے کہ ’’المسعِّر‘‘ اللہ عزوجل کا نام ہے:
 ابن حزم اندلسی (متوفی 456ھ)۔ 
 عبد الحق اشبیلی (متوفی 581ھ)۔ 
 امام قرطبی (متوفی 671ھ) — انھوں نے فرمایا:انھوں نے کہا:
"ان (اللہ کے ناموں) میں سے ایک نام ’المسعِّر‘ بھی ہے، اللہ بلند و برتر ہے اور اس کے نام پاکیزہ ہیں۔ یہ نام نہ قرآن میں بطورِ اسم آیا ہے، نہ بطورِ فعل اور نہ معروف اسماء کی فہرست میں ذکر ہوا ہے، بلکہ یہ حماد کی روایت میں ہے جو قتادہ سے اور وہ انس سے روایت کرتے ہیں۔"
 ابن رسلان (متوفی 844ھ) — انھوں نے حدیثِ انس کی شرح میں کہا:«اس حدیث سے جو احمد، ترمذی، ابن ماجہ، دارمی، بزار اور ابویعلی نے روایت کی، یہ ثابت ہے کہ ’’المسعِّر‘‘ اللہ تعالیٰ کے ناموں میں سے ہے؛ اور اللہ کے اسماء حسنیٰ صرف ننانوے پر محدود نہیں ہیں۔»
 احمد بن اسماعیل الکورانی (متوفی 893ھ) — انھوں نے فرمایا:
 محمد بن علی شوکانی (متوفی 1250ھ) — انھوں نے حدیثِ انس کی شرح میں فرمایا:«لفظ ’’المسعِّر‘‘ اس بات کی دلیل ہے کہ یہ اللہ تعالیٰ کے ناموں میں سے ہے اور اس کے نام مشہور ننانوے تک محدود نہیں۔»
 احمد بن عبد الرحمن البنّا (متوفی 1378ھ)۔
 عبد العزيز بن باز (متوفی 1420ھ)۔
 محمد ناصر الدین الألبانی (متوفی 1420ھ)۔
 مقبل بن ہادی الوادعی (متوفی 1422ھ)۔
 سعید بن علی بن وہف قحطانی (صاحب حصن المسلم) (متوفی 1440ھ)۔
 عبد العزيز بن عبد اللہ الراجحی ۔
 عبد الرحمن بن ناصر براک۔ 
 محمد بن خلیفہ بن علی تمیمی۔ 

 جن علما نے اس نام کی نفی کی 
بعض علما نے یہ موقف اختیار کیا ہے کہ "المسعِّر" اللہ تعالیٰ کے اسماءِ حسنیٰ میں شامل نہیں، ان میں سے چند درج ذیل ہیں:
 محمد بن صالح عثیمین — انھوں نے کہا:"میرے نزدیک ظاہر یہی ہوتا ہے کہ یہ (لفظ) بطورِ خبر آیا ہے، نہ کہ بطورِ نام یا صفت۔"
 صالح بن فوزان فوزان
 عبد المحسن العباد

 حوالہ جات 

زمرہ:اسلام میں خدا کے نام
زمرہ:اسماء الحسنی